Ísland þarf að borga 440 milljarða króna
Hinn íslenski tryggingasjóður innistæðueigenda þarf að greiða 2,3 milljarða punda, eða um 440 milljarða króna, vegna ábyrgðar á innistæðum Icesave í Bretlandi. Þetta kom fram í máli Ian Pearsons, ráðherra efnahagsmála í breska fjármálaráðuneytinu, á þingnefndarfundi síðastliðinn mánudag.
Íslendingar eru ábyrgir fyrir því að greiða hverjum og einum innistæðueiganda allt að 20.887 evrur. Í tryggingasjóðnum eru um 19 milljarðar króna. Morgunblaðið hefur undir höndum afrit af því sem fram fór á fundinum.
Heildarupphæðin sem þarf að greiða út er um 4,5 milljarðar punda, eða rúmlega 860 milljarðar króna.
Bretar greiða yfir 400 milljarða Breski tryggingasjóðurinn mun síðan greiða mismuninn að 50 þúsund pundum á hvern innistæðueiganda og er sú upphæð talin vera um 1,4 milljarðar punda, eða um 268 milljarðar króna. Það sem þá vantar upp á er áætlað um 800 milljónir punda, eða um 153 milljarðar króna, og verður greitt af ríkissjóði Bretlands gegn því að hann eigi síðan kröfu í þrotabú gamla Landsbankans fyrir þeirri upphæð.
Pearson sagði að það væri hans skilningur á málinu að ríkissjóður Bretlands myndi standa jafnhliða tryggingasjóðum Íslands og Bretlands í kröfuröðinni og að hann vænti þess að eitthvað myndi fást til baka af því sem ríkissjóður Bretlands myndi reiða fram með sölu eigna Landsbankans.
Bresk sendinefnd fundaði með íslenskum ráðamönnum um lausn á Icesave-deilunni í lok síðustu viku án þess að niðurstaða fengist. Pearson sagði á fundinum á mánudag að það væri stefna breskra stjórnvalda að lána Íslendingum þá upphæð sem þeir þyrftu til að standa við skuldbindingar sínar en áður en það yrði gert þyrfti að fá tryggingar fyrir því að þeir fjármunir yrðu endurgreiddir. Það lægi enn ekki fyrir.
Að lokum fagnaði Pearson því að Alþjóðagjaldeyrissjóðurinn (IMF) hefði ákveðið að veita Íslandi lán upp á 2,1 milljarð dala og sagðist vonast til þess að IMF myndi setja það sem skilyrði fyrir lánveitingunni að Ísland kæmi fram við alla kröfuhafa á sama hátt, óháð því hvert þjóðerni þeirra væri.
Í hnotskurn » Að sögn Pearson áttu alls um 200 þúsund manns um 300 þúsund Icesave reikninga í Bretlandi.
» Stefnt er að því að þeir fái allir greitt fyrir nóvemberlok.
» Heildarupphæðin sem greidd verður út er um 860 milljarðar króna.
Hinn íslenski tryggingasjóður innistæðueigenda þarf að greiða 2,3 milljarða punda, eða um 440 milljarða króna, vegna ábyrgðar á innistæðum Icesave í Bretlandi.
Íslendingar eru ábyrgir fyrir því að greiða hverjum og einum innistæðueiganda allt að 20.887 evrur.
Heildarupphæðin sem þarf að greiða út er um 4,5 milljarðar punda, eða rúmlega 860 milljarðar króna.
Breski tryggingasjóðurinn mun síðan greiða mismuninn að 50 þúsund pundum á hvern innistæðueiganda.
Er sú upphæð talin vera um 1,4 milljarðar punda, eða um 268 milljarðar króna.
Það sem þá vantar upp á er áætlað um 800 milljónir punda, eða um 153 milljarðar króna, og verður greitt af ríkissjóði Bretlands gegn því að hann eigi síðan kröfu í þrotabú gamla Landsbankans fyrir þeirri upphæð.
Bresk sendinefnd fundaði með íslenskum ráðamönnum um lausn á Icesave-deilunni í lok síðustu viku án þess að niðurstaða fengist.